CELEX: 62021TN0763
Language: mt
Date: 2021-12-07 00:00:00
Title: Kawża T-763/21: Rikors ippreżentat fis-7 ta’ Diċembru 2021 – SE vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/50
            
         
      Rikors ippreżentat fis-7 ta’ Diċembru 2021 – SE vs Il-Kummissjoni
      (Kawża T-763/21)
      (2022/C 73/63)
      Lingwa tal-kawża: l-Ingliż
      
         Partijiet
      
      
         Rikorrent: SE (rappreżentanti: L. Levi u A. Blot, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-23 ta’ April 2021 dwar iċ-ċaħda tal-kandidatura tar-rikorrent għall-Junior Professional Pilot program (iktar ’il quddiem il-“programm JPP”);
               
            
                  —
               
               
                  tannulla, sa fejn ikun meħtieġ, id-deċiżjoni tas-27 ta’ Awwissu 2021 li tiċħad l-ilment tar-rikorrent tas-27 ta’ April 2021;
               
            
                  —
               
               
                  tordna kumpens għad-dannu materjali mġarrab minnu li jirriżulta mit-telf tal-opportunità li jiġi kklassifikat mill-ġdid bħala membru tal-persunal bil-kuntratt tal-grad AD 5 mill-1 ta’ Ottubru 2021, kif stmat fl-applikazzjoni tiegħu;
               
            
                  —
               
               
                  tordna kumpens għad-dannu materjali mġarrab minnu li jirriżulta mit-telf ta’ opportunità li jsir uffiċjal abbażi tal-parteċipazzjoni tiegħu f’kompetizzjonijiet interni li huma rriżervati għal membri tal-persunal bil-kuntratt tal-grad AD, kif stmat fl-applikazzjoni tiegħu;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq diskriminazzjoni abbażi ta’ età, bi ksur tal-Artikolu 21(1) tal-Karta tad-Drittijiet Fundamentali tal-Unjoni Ewropea, tal-Artikolu 1d tar-Regolamenti tal-Persunal u tal-Artikolu 10(1) tal-Kondizzjonijiet tal-Impjieg applikabbli għall-Aġenti l-Oħra.
               
            
                  2.
               
               
                  It-tieni motiv, ibbażat fuq allegazzjoni ta’ abbuż ta’ mandat u/jew nuqqas ta’ kompetenza.
               
            
                  3.
               
               
                  It-tielet motiv, ibbażat fuq allegazzjoni li s-sejħa għal espressjoni ta’ interess hija illegali.